
Universitatea de Vest din Timișoara 

- CENTRE DE ÎNSCRIERE și ADMITERE -

 la DEVA, REȘIȚA, DROBETA TURNU-SEVERIN și RÂMNICU VÂLCEA


Universitatea de Vest din Timișoara rămâne consecventă obiectivului de a consolida relația cu mediului preuniversitar și, în baza acordurilor încheiate, anunță menținerea centrelor de înscriere și admitere din anul 2014 și operaționalizarea unui nou centru în Râmnicu Vâlcea, pentru ambele sesiuni de admitere 2015, pentru toate facultățile.


Măsura vine în sprijinul elevilor pentru a nu mai face deplasarea la Timișoara, economisind astfel timp prețios și resurse financiare.


Centrele de înscriere și admitere vor prelua dosarele candidaților în aceleași condiții ca în Timișoara, aceștia fiind scutiți de un drum suplimentar.


„Reacția pozitivă a candidaților și a comunităților locale obținută la admiterea de anul trecut ne-a îndemnat să menținem și în acest an centrele de înscriere și admitere deschise în afara Timișoarei. Mai mult, am decis deschiderea unui centru și la Râmnicu Vâlcea, având în vedere că numeroși tineri din zonă vin la noi la studii în fiecare an. Măsura face parte din deschiderea către comunitate manifestată de Universitate și dorința noastră să fim un sprijin pentru viitorii noștri studenți” - Rectorul Universității de Vest din Timișoara, prof. univ. dr. Marilen Pirtea.

Astfel, cei interesați se pot înscrie la cursurile Universității de Vest din Timișoara și în centrele județene de înscriere și admitere nominalizate mai jos, în perioada 13-16 iulie 2015, între orele 9.00-14.00.
COLEGIUL NAȚIONAL „DECEBAL” DEVA

Str. 1 Decembrie 1918, Nr. 22

Municipiul Deva, Județul Hunedoara

(Intrarea de pe strada Andrei Șaguna)

COLEGIUL NAȚIONAL „TRAIAN LALESCU” REȘIȚA

B-dul. A.I. Cuza, Nr. 7

Reșița, județul Caraș-Severin

COLEGIUL NAȚIONAL „GHEORGHE ȚIȚEICA”

Str. Crișan, nr. 50

Drobeta – Turnu Severin, județul Mehedinți

COLEGIUL NAȚIONAL „MIRCEA CEL BĂTRÂN”

Str. Carol I, Nr. 41

Râmnicu Vâlcea, județul Vâlcea

Detalii suplimentare pot fi obținute la numărul de telefon 0256.592.124, L-V, în intervalul orar 10.00-14.00, la adresa de email admitere@e-uvt.ro, pe pagina www.uvt.ro - secțiunea admitere - și pe pagina de Facebook, www.facebook.com/uvtromania   .
                                                                                                                                            Telefon: 0256-592.303       
 Email: dci@rectorat.uvt.ro
Website: http://www.uvt.ro/

